wannaphong/clean_thaiwikipedia huggingface dataset:
# เทศบาลตำบลแสนตุ้ง
เทศบาลตำบลแสนตุ้ง เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1, 5, 7 และ 9 ของตำบลแสนตุ้ง ในอำเภอเขาสมิง จังหวัดตราด เดิมมีฐานะเป็นสุขาภิบาลแสนตุ้งที่จัดตั้งขึ้นใน พ.ศ. 2528 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลตำบลแสนตุ้งมีประชากร 3,245 คน

พื้นที่เทศบาลตำบลตั้งอยู่ทางทิศตะวันตกของอำเภอเขาสมิง อยู่ห่างจากที่ว่าการอำเภอเขาสมิงประมาณ 7.6 กิโลเมตร ศาลากลางจังหวัดตราดประมาณ 23.5 กิโลเมตร อยู่ห่างจากกรุงเทพมหานครประมาณ 297 กิโลเมตร และใช้เวลา 1 ชั่วโมง ถึงกรุงเทพมหานครผ่านทางท่าอากาศยานตราด มีพื้นที่ชุมชนขนานไปกับทางหลวงแผ่นดินหมายเลข 3 (ถนนสุขุมวิท) ประชาชนในพื้นที่ส่วนใหญ่ประกอบอาชีพพาณิชยกรรม การประมง และเกษตรกรรมเป็นอาชีพหลัก เนื่องจากเขตเทศบาลตำบลแสนตุ้งเป็นศูนย์กลางที่มีตลาดสด และแหล่งการค้าขายเครื่องอุปโภค บริโภค พืชผัก เนื้อสัตว์ และอาหารทะเล และเป็นประตู่สู่จังหวัดตราดโดยมีแม่น้ำเวฬุเป็นพรมแดนระหว่างจังหวัดจันทบุรีกับจังหวัดตราด มีพื้นที่รับผิดชอบ 9.18 ตารางกิโลเมตร
# เทศบาลตำบลเขาสมิง
เทศบาลตำบลเขาสมิง เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1 ของตำบลเขาสมิง และพื้นที่บางส่วนของหมู่ที่ 1 ของตำบลทุ่งนนทรี อำเภอเขาสมิง จังหวัดตราด เดิมมีฐานะเป็นสุขาภิบาลเขาสมิงที่จัดตั้งขึ้นใน พ.ศ. 2499 ในวันที่ 31 สิงหาคม พ.ศ. 2531 ทางราชการได้จัดตั้งตำบลทุ่งนนทรีขึ้นโดยแยกการปกครองบางส่วนจากแยกจากตำบลเขาสมิง ทำให้สุขาภิบาลครอบคลุมพื้นที่บางส่วนของตำบลทุ่งนนทรีด้วย แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 1,424 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอเขาสมิง อยู่ห่างจากศาลากลางจังหวัดตราดประมาณ 16.9 กิโลเมตร อยู่ห่างจากกรุงเทพมหานครประมาณ 303 กิโลเมตร ตามทางหลวงแผ่นดินหมายเลข 3 (ถนนสุขุมวิท) และใช้เวลา 1 ชั่วโมง ถึงกรุงเทพมหานครผ่านทางท่าอากาศยานตราด มีพื้นที่รับผิดชอบทั้งหมด 1.547 ตารางกิโลเมตรหรือคิดเป็น 966.875 ไร่ มีพื้นที่ส่วนชุมชนเก่าแก่อยู่ติดกับแม่น้ำเขาสมิง
# โนราสะออน
โนราสะออน เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ และ รีไมน์ เค เค้าโครงเรื่องโดย มโน โชคแจ่มใส, นิพนธ์ ผิวเณร, ปิยพร วายุภาพ บทโทรทัศน์โดย ปิยพร วายุภาพ นำแสดงโดย ยุทธนา เปื้องกลาง, อนิพรณ์ เฉลิมบูรณะวงศ์, เต๋า ภูศิลป์, ข้าวทิพย์ ธิดาดิน, แม็คกี้ ฤทธิศร, หนูเล็ก ทิฐินันท์ แสนหล้า, หลิว อาจารียา ร่วมด้วยนักแสดงมากฝีมืออย่างคับคั่ง เช่น มนตรี เจนอักษร, ปริศนา วงศ์ศิริ, คงกระพัน แสงสุริยะ, ฝน ธนสุนธร, โชเล่ย์ ดอกกระโดน, อี๊ด โปงลางสะออน, เจเน็ต เขียว, ธนายง ว่องตระกูล, กันตดนัย ชื่นหิรัญ กำกับโดย รอน บรรจงสร้าง, อลินดาร์ พีรเกตุ ออกอากาศวันจันทร์ - วันพฤหัสบดี เวลา 19.00 - 19.55 น.

เรื่องย่อ
เป็นเรื่องราว ความรักสุดชุลมุนของหนุ่มอีสานกับสาวใต้ เมื่อ ตุลยา (แนท อนิพรณ์) สาวใต้ตาคม ที่อยากจะเป็นตัวประสานรอยร้าวระหว่าง แม่วิภา (ฝน ธนสุนธร) กับคุณตา ครูวุฒิ (ปุ๊ มนตรี) ซึ่งเป็นเจ้าของโรงงานหม่ำแม่สมจิตร ตุลยาจึงแฝงตัวเข้ามาทำงานในโรงงานโดยที่ไม่มีใครรู้ว่าเธอคือหลานสาวตัวจริงของครูวุฒิ แต่ด้วยพฤติกรรมของตุลยาที่มักจะทำตัวลับ ๆ ล่อ ๆ ทำให้ สายฟ้า (ตูมตาม ยุทธนา) ผู้จัดการโรงงาน เกิดความไม่ไว้ใจคิดว่าเธออาจจะเข้ามาหาผลประโยชน์จากโรงงานหม่ำ สายฟ้าจึงตั้งตนเป็นคู่ปรับ และคอยจับตาดูตุลยาทุกฝีก้าว

นักแสดง
 ละครโทรทัศน์ พ.ศ. 2564 ตัวละคร  นักแสดงหลัก สายฟ้า แก่นโนนยาง ยุทธนา เปื้องกลาง ตุลยา สายเชื้อ (ตุล) อนิพรณ์ เฉลิมบูรณะวงศ์ ปาล์ม เต๋า ภูศิลป์ มะนาว ข้าวทิพย์ ธิดาดิน ลาภ แม็คกี้ ฤทธิศร แจ๋น หนูเล็ก ทิฐินันท์ แสนหล้า ดารารัตน์ แจ่มจันทร์ (ดาว) หลิว อาจารียา ตัวละคร  นักแสดงสมทบ วุฒิภัทร แก่นโนนยาง (ครูวุฒิ / พ่อครู) มนตรี เจนอักษร แม่สมจิตร แก่นโนนยาง ปริศนา วงศ์ศิริ เขมา สายเชื้อ (เข้ม) คงกระพัน แสงสุริยะ วิภา แก่นโนนยาง / วิภา สายเชื้อ  ฝน ธนสุนธร อี๊ด อี๊ด โปงลางสะออน ลุงโกชัย โชเล่ย์ ดอกกระโดน เจียด เจเน็ต เขียว เสี่ยดอน เศรษฐอำไพ ธนายง ว่องตระกูล เด่น เศรษฐอำไพ กันตดนัย ชื่นหิรัญ โขง กบ โปงลางสะออน เต่า โจ้ โปงลางสะออน สะดิ้ง จูน โปงลางสะออน สะเดา แจง โปงลางสะออน ข้าวปุ้น วิคกี้ โปงลางสะออน ตัวละคร  นักแสดงรับเชิญ เสี่ยบรรจง รอน บรรจงสร้าง หลวงพ่อ โอเลี้ยง เชิญยิ้ม ทนาย เอกตะวัน คุ้มชาติ ลูกน้องเสี่ยดอน กิตติพงษ์ เดิมธรณินทร์

 เรตติง 
การตอบรับของละครเรื่องนี้ทั้งหมด 31 ตอนที่ได้ออกอากาศไป (เมื่อวันที่ 23 ธันวาคม พ.ศ. 2564 - 15 กุมภาพันธ์ พ.ศ. 2565) นีลเส็น ได้วัดค่าเฉลี่ยเรตติงละครจากคนทั่วประเทศไทยอยู่ที่

 เรตติงที่มีอันดับสูงที่สุดในละครแต่ละตอนจะแสดงด้วย 
 เรตติงอันดับต่ำที่สุดในละครแต่ละตอนจะแสดงด้วย
 เรตติงเฉลี่ยของละครจะแสดงด้วย

 ตอนที่  ออกอากาศ  เรตติงทั่วประเทศ  1  23 ธันวาคม 2564  3.8 2  27 ธันวาคม 2564   3  28 ธันวาคม 2564  3.5 4  29 ธันวาคม 2564  4.0 5  30 ธันวาคม 2564  3.6 6  3 มกราคม 2565  3.8 7  4 มกราคม 2565  3.9 8  5 มกราคม 2565  4.1 9  6 มกราคม 2565  4.3 10  10 มกราคม 2565  3.7 11  11 มกราคม 2565  4.560 12  12 มกราคม 2565  4.577 13  13 มกราคม 2565  4.578 14  17 มกราคม 2565  4.459 15  18 มกราคม 2565  4.812 16  19 มกราคม 2565  5.128 17  20 มกราคม 2565  4.817 18  24 มกราคม 2565  4.624 19  25 มกราคม 2565  5.149 20  26 มกราคม 2565  5.328 21  27 มกราคม 2565  4.878 22  31 มกราคม 2565  4.946 23  1 กุมภาพันธ์ 2565  4.961 24  2 กุมภาพันธ์ 2565  5.240 25  3 กุมภาพันธ์ 2565   26  7 กุมภาพันธ์ 2565  4.989 27  8 กุมภาพันธ์ 2565  5.003 28  9 กุมภาพันธ์ 2565  5.086 29  10 กุมภาพันธ์ 2565  5.432 30  14 กุมภาพันธ์ 2565  5.077 31 (ตอนจบ)  15 กุมภาพันธ์ 2565  5.473 ค่าเฉลี่ย
# วัดโบสถ์ (อำเภออินทร์บุรี)
วัดโบสถ์ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ริมฝั่งแม่น้ำเจ้าพระยา ในตำบลอินทร์บุรี อำเภออินทร์บุรี จังหวัดสิงห์บุรี

วัดโบสถ์เป็นวัดที่สร้างมาตั้งแต่สมัยกรุงศรีอยุธยา ต่อมากลายเป็นวัดร้าง จนเมื่อ พ.ศ. 2416 ในรัชสมัยพระบาทสมเด็จพระจุลจอมเกล้าเจ้าอยู่หัว มีพระภิกษุ 3 รูป คือ พระอาจารย์คง พระอาจารย์แผน และพระอาจารย์ต่าย แห่งวัดประยูรวงศาวาส ได้มาถากถางปลูกเป็นกระท่อมผักอยู่บริเวณวัดโบสถ์ ต่อมาชาวบ้านที่อยู่ใกล้วัด คือ ขุนจ่าเมือง (นิล) และอุบาสกคำ เป็นหัวหน้าช่วยกันสร้างกุฏิและศาลาให้เป็นที่พำนักอาศัย ได้รับอนุญาตตั้งวัดเมื่อ พ.ศ. 2416 มีพระอาจารย์คง ปกครองวัดอยู่ได้นาน 4 ปี จึงลาสิกขา เจ้าอาวาสรูปต่อมาคือ พระฉ่ำ โดยขุนจ่าเมืองอินทร์เป็นหัวหน้าบำรุงอุปถัมภ์วัดให้เจริญในด้านการก่อสร้างขึ้นมาระยะหนึ่ง ต่อมาพระอาจารย์เอม ได้ซ่อมแซมเสนาสนะหลายอยาง เช่น กุฏิ ศาลา และอุโบสถ โดยมีพระศักดิ์บุรีนทร์เป็นหัวหน้าในการสร้างพระอุโบสถ แต่เดิมวัดโบสถ์สังกัดคณะสงฆ์มหานิกายภายหลังเปลี่ยนเป็นวัดธรรมยุต

วัดโบสถ์ได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2491 และทรงพระกรุณาโปรดเกล้าฯ ให้ยกขึ้นเป็นพระอารามหลวงชั้นตรีชนิดสามัญ เมื่อวันที่ 27 ธันวาคม พ.ศ. 2525 เป็นพระอารามหลวงวัดแรกในจังหวัดสิงห์บุรี 

อุโบสถมีงานแกะสลักฝีมือ "ช่างชื่น หัตถโกศล" ภายในประดิษฐาน พระพุทธมงคลนิมิต เป็นพระพุทธรูปปางมารวิชัยบนฐานชุกชี 4 ชั้นสลับฐานสิงห์ เบื้องหน้ามีผ้าทิพย์ปูทอดลงมา ภายในวัดยังมีโรงเรียนวัดโบสถ์ เปิดสอนระดับประถมศึกษา พิพิธภัณฑ์สถานแห่งชาติอินทร์บุรี หอสมุดแห่งชาติ และโรงเรียนพระปริยัติธรรม (โรงเรียนพระภิกษุ สามเณร) เป็นโรงเรียนระดับมัธยมศึกษาตั้งแต่มัธยมศึกษาชั้นที่ 1–6 เป็นสถานศึกษาของสามเณรทั้งทางโลกและทางธรรม

รายนามเจ้าอาวาส
 พระอาจารย์คง พ.ศ. 2416 
 พระฉ่ำ รักษาการ 
 พระอาจารย์เอม ลาสิขาเมื่อ พ.ศ. 2473 
 พระครูสังฆบริบาล (อิน) เป็นพระธรรมยุตรูปแรกที่ปกครองวัดมาตั้งแต่ พ.ศ. 2438
 พระสิงหบุราจารย์ (ลบ ฐิตาโภ) ปกครองวัดตั้งแต่ พ.ศ. 2447–2497 
 พระครูธรรมวรานุยุตติ์ (ฟู อาภาคโม) ปกครองวัดตั้งแต่ พ.ศ. 2497–2500 
 พระเทพสุทธิโมลี (ผึ่ง โรจโน) ปกครองวัดตั้งแต่ พ.ศ. 2500–2525
 พระเทพสารเวที (ประยงค์ ปภาโส)
 พระครูพิศาลธรรมสิริ (สมภพ จันทรํสี)
# จีโอ
จีโอ สามารถหมายถึง
 วงโคจรค้างฟ้า
 จีโอ - ตัวละครจากเรื่องทีมอูมิซูมิ
 จีโอ - ตัวละครจากเรื่องตัวต่อนินจา แสบซ่าส์มหากาฬ
 จีโอ - ตัวละครจากเรื่องเดอะลาวด์เฮาส์
 จีโอ (เอาชีวิตรอดซีรีส์) - ตัวละครจากเรื่องเอาชีวิตรอด
 จีโอ สตีล่า หรือ โฮชิคาว่า ซูบารุ - ตัวละครจากเรื่องริวเซย์โนะร็อคแมน (วิดีโอเกม)
# บ็อบบี
บ็อบบี สามารถหมายถึง
 บ็อบบี (ชื่อ) - ชื่อต้นของบุคคล
 บ็อบบี (แร็ปเปอร์) - แร็ปเปอร์ชาวเกาหลีใต้
 อนุชาติ พิรุณธนาไพศาล - กรรมการผู้จัดการ บริษัท ทศภาค จำกัด

 ตัวละครในบันเทิงคดี 
 บ็อบบี้ (ศึกเกมการ์ด อสูรล้านปี) - ตัวละครจากเรื่องไดโนมาสเตอร์
 บ็อบบี ซานติอาโก - ตัวละครจากเรื่องเดอะลาวด์เฮาส์และเดอะคาซากรานเด้ส์
# วัดสง่างาม (จังหวัดปราจีนบุรี)
วัดสง่างาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางบริบูรณ์ อำเภอเมืองปราจีนบุรี จังหวัดปราจีนบุรี ที่ดินตั้งวัดมีเนื้อที่ 36 ไร่ 3 งาน 78 ตารางวา ปัจจุบันมีพระครูสิริพัฒนโสภณ (เสริม ฐิตธมฺโม) เป็นเจ้าอาวาส 

วัดสง่างามตั้งวัดเมื่อ พ.ศ. 2456 ได้รับพระราชทานวิสุงคามสีมาครั้งแรกเมื่อวันที่ 10 เมษายน พ.ศ. 2460 ได้รับพระราชทานวิสุงคามสีมาครั้งหลัง เมื่อวันที่ 11 กุมภาพันธ์ พ.ศ. 2517 เขตวิสุงคามสีมา กว้าง 40 เมตร ยาว 80 เมตร

อุโบสถสร้างขึ้นเมื่อวันที่ 12 มีนาคม พ.ศ. 2514 และได้ทำการซ่อมแซมอีกครั้งเมื่อวันที่ 15 กุมภาพันธ์ พ.ศ. 2545 ระหว่างเดือนกรกฎาคมและเดือนตุลาคมของทุกปี  น้ำในแม่น้ำปราจีนบุรีจะท่วมสูงบริเวณรอบอุโบสถประมาณ 1 เมตร ทำให้พระภิกษุลงไปทำสังฆกรรมต่าง ๆ ด้วยความยากลำบาก วัดจึงได้ยกฐานอุโบสถให้สูงขึ้นประมาณ 1.59 เมตร ประชาชนมักมาลอดใต้ท้องอุโบสถ โดยตั้งจิตอธิษฐานให้หายจากโรคภัยต่าง ๆ รวมทั้งโชคลาภ ภายในวัดยังมีพิพิธภัณฑ์ เป็นที่เก็บวัตถุโบราณจำนวนมาก เช่น พระพุทธรูป ถ้วยชาม และของเก่าต่าง ๆ
# จอร์จ
จอร์จ สามารถหมายถึง
 จอร์จ (ชื่อ) - ชื่อต้นของบุคคล
 จอร์จ (นามสกุล) - นามสกุลของบุคคล
 จอร์จแห่งสหราชอาณาจักร - กษัตริย์แห่งสหราชอาณาจักร
 คาวานิชิ เอ็น1เค - เครื่องบินขับไล่ของจักรวรรดิญี่ปุ่น

 ตัวละครในบันเทิงคดี 
 จอร์จ (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
 จอร์จ (เปปป้าพิก) - ตัวละครจากเรื่องเปปป้าพิก
 จอร์จ - ตัวละครจากเรื่องห้าสหายผจญภัย
 อุชิโรมิยะ จอร์จ - ตัวละครจากเรื่องอุมิเนะโกะโนะนะกุโคะโระนิ
 จอร์จ คามินสกี - ตัวละครจากเรื่องยอดนักสืบจิ๋วโคนัน

 สัตว์ 
 จอร์จ (หมา)
# โลลา
โลลา สามารถหมายถึง
 โลลา (ชื่อ) - ชื่อต้นของบุคคล
 โลลา มอนเตซ - นักแสดงหญิงชาวไอริช

 ตัวละครในบันเทิงคดี 
 โลลา - ตัวละครจากเรื่องเซาท์พาร์ก
 โลลา บันนี - ตัวละครจากเรื่องลูนีย์ตูนส์
 โลล่า ลาวด์ - ตัวละครจากเรื่องเดอะลาวด์เฮาส์
 โลล่า มโบล่า - ตัวละครจากเรื่องโรบอตบอย
# วัดอุดมมงคล (จังหวัดฉะเชิงเทรา)
วัดอุดมมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าไข่ อำเภอเมืองฉะเชิงเทรา จังหวัดฉะเชิงเทรา 

วัดอุดมมงคล แต่เดิมเป็นสำนักสงฆ์ที่หลวงพ่ออุตตมะ ท่านได้สร้างขึ้นมาพร้อมกับญาติโยมผู้มีจิตศรัทธา โดยได้เริ่มสร้างขึ้นเมื่อ พ.ศ. 2542 มีอุโบสถและกุฎิสงฆ์ 2 หลัง หลังจากนั้นท่านได้มรณะภาพไปในปีถัดไป จึงมีการการแต่งตั้งเจ้าอาวาสให้พระครูวิจิตรสรคุณ จากวัดนครเนื่องเขต สานต่องาน จนตั้งเป็นวัดเมื่อวันที่ 30 ธันวาคม พ.ศ. 2548 ได้รับพระราชทานวิสุงคามสีมาเมื่อวันที่ 10 กันยายน พ.ศ. 2552 พระครูวิจิตรสรคุณ ท่านได้ซื้อที่ดินขยายเพิ่มเติมอีก 8 ไร่ จากเดิม 26 ไร่ รวมทั้งสิ้น 34 ไร่ เพื่อสร้างรูปเหมือนหลวงพ่ออุตตมะองค์ใหญ่ หน้าตักกว้าง 9 เมตร สูง 12 เมตร 

อาคารเสนาสนะที่สำคัญ ได้แก่ อุโบสถมีทางเข้ามีลักษณะแบบปากถ้ำ ภายในประดิษฐานพระบรมสารีริกธาตุและพระพุทธรูปต่าง ๆ และวิหารหลวงพ่อพุทธโสธรที่องค์พระพุทธรูปสานจากไม้ไผ่ ภายในวัดยังมี พระราหู พระอินทร์ประทับช้าง พระอุโบสถรูปเรือ พระหันได้หรือพระสามมิติ พระหินหยกขาว และบ่อพระอุปคุต
# เบ็ก (แก้ความกำกวม)
เบ็ก หรือ เบ็ค สามารถหมายถึง
 เบ็ก (นามสกุล) - นามสกุลของบุคคล
 เบ็ก - นักร้องชาวอเมริกัน 
 ลูทวิช เบ็ค - เสนาธิการกองทัพบกเยอรมันของนาซี

 ตัวละครในบันเทิงคดี 
 เบ็ค (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
 เควนติน เบ็ค หรือ มิสเทริโอ - ตัวละครจากเรื่องสไปเดอแมน
 เบค หรือ เบ็น เบคแมน - ตัวละครจากเรื่องวันพีซ
# วัดสว่างบรรเทิง
วัดสว่างบรรเทิง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สา อำเภอแม่ริม จังหวัดเชียงใหม่ ที่ดินตั้งวัดมีเนื้อที่ 2 ไร่ 3 งาน 16 ตารางวา ปัจจุบัน พระครูวิบูลธรรมพิพัฒน์ (ทวี) เป็นเจ้าอาวาส 

วัดสว่างบรรเทิงเดิมชื่อ วัดแม่สาน้อย ตั้งวัดเมื่อ พ.ศ. 2385 ประชาชนได้นิมนต์ครูบาคำปัน ปญฺญาสาโร เป็นประธานสร้างวัด ต่อมาพระครูอุดม วิฑฒิคุณ เจ้าคณะเภอในสมัยนั้นได้เปลี่ยนชื่อวัดใหม่ โดยนำเอาฉายาเจ้าอาวาสคือปัญญา แปลว่า สว่าง มาสมาสกัยนามของกำนันคือบรรเทิง จึงมีชื่อว่า "วัดสว่างบรรเทิง" ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2493 ด้านการศึกษามีโรงเรียนพระปริยิติธรรม แผนกธรรม เปิดสอนเมื่อ พ.ศ. 2484 แผนกบาลี เปิดสอนเมื่อ พ.ศ. 2533 และศูนย์ศึกษาพระพุทธศาสนาวันอาทิตย์และที่อ่านหนังสือตั้งอยู่ในวัด

อาคารเสนาสนะที่สำคัญ ได้แก่ อุโบสถ ศาลาการเปรียญ วิหาร ศาลาเอนกประสงค์ อาคารโรงเรียนปริยัติธรรม ปูชนียวัตถุที่สำคัญได้แก่ พระพุทธรูปปูนปั้น และพระพุทธรูปทองเหลือง 

รายนามเจ้าอาวาส
 เจ้าอธิการคำปัน ปญฺญาโร
 พระอธิการบุญทา ปุญฺณาสีโล
 พระมหาบัวทอง พระจักรี
 พระอธิการประเวศน์
 พระอธิการศรีมูล ปิยธมฺโม
 พระอินทร พระอธิการอิ่นคำ ธมฺมรกฺขิโต
 พระอธิการทวี ปริปุณฺโณ
 พระครูวิบูลธรรมพิพัฒน์ (ทวี)
# จอห์น
จอห์น สามารถหมายถึง
 จอห์น (ชื่อ) - ชื่อต้นของบุคคล
 จอห์น (นามสกุล) - นามสกุลของบุคคล

 ตัวละครในบันเทิงคดี 
 จอห์น (ครอบครัวตึ๋งหนืด) - ตัวละครจากเรื่องครอบครัวตึ๋งหนืด
 จอห์น เอช. วอตสัน - ตัวละครจากเรื่องเชอร์ล็อก โฮมส์
 จอห์น โจนาห์ เจมส์สัน - ตัวละครจากเรื่องสไปเดอร์-แมน
 จอห์น ไจแอนท์ - ตัวละครจากเรื่องวันพีซ
# เทศบาลตำบลแหลมงอบ
เทศบาลตำบลแหลมงอบ เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1 ของตำบลแหลมงอบ อำเภอแหลมงอบ จังหวัดตราด เดิมมีฐานะเป็นสุขาภิบาลแหลมงอบที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลตำบลแหลมงอบมีประชากรทั้งหมด 1,811 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอแหลมงอบ อยู่ห่างจากศาลากลางจังหวัดตราดประมาณ 17.2 กิโลเมตร อยู่ห่างจากกรุงเทพมหานครประมาณ 326 กิโลเมตร ตามถนนสายแหลมงอบ–แสนตุ้ง และถนนสุขุมวิท และใช้เวลา 1 ชั่วโมง ถึงกรุงเทพมหานครผ่านทางท่าอากาศยานตราด มีพื้นที่รับผิดชอบทั้งหมด 1.200 ตารางกิโลเมตรหรือคิดเป็น 750.0 ไร่ พื้นที่เทศบาลแบ่งออกเป็น 5 ชุมชน ได้แก่ ชุมชนหินกลาง ซึ่งมีความหนาแน่นของชุมชนและประชากรมากที่สุด ชุมชนหินสบ๋าย ชุมชนวัดแหลมงอบ ชุมชนศาลเจ้าพ่อต้นยาง และชุมชนยายม่อม
# เทศบาลตำบลบ่อพลอย (จังหวัดตราด)
เทศบาลตำบลบ่อพลอย เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 3, 9–10 และบางส่วนของหมู่ที่ 4, 7 ของตำบลบ่อพลอย อำเภอบ่อไร่ จังหวัดตราด เดิมมีฐานะเป็นสุขาภิบาลบ่อพลอยที่จัดตั้งขึ้นใน พ.ศ. 2526 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 8,763 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบ่อไร่ อยู่ห่างจากศาลากลางจังหวัดตราดประมาณ 46.3 กิโลเมตร อยู่ห่างจากกรุงเทพมหานครประมาณ 316 กิโลเมตร ตามถนนสายบ้านโป่ง–บ่อไร่–เขาสมิง–นนทรีย์ และถนนสุขุมวิท และใช้เวลา 1 ชั่วโมง ถึงกรุงเทพมหานครผ่านทางท่าอากาศยานตราด มีพื้นที่รับผิดชอบทั้งหมด 7.55 ตารางกิโลเมตรหรือคิดเป็น 4,718.75 ไร่
# แมรี
แมรี สามารถหมายถึง
 แมรี (ชื่อ) - ชื่อต้นของบุคคล
 สมเด็จพระราชินีนาถแมรีที่ 1 แห่งอังกฤษ - กษัตริย์แห่งอังกฤษ
 สมเด็จพระราชินีนาถแมรีที่ 2 แห่งอังกฤษ - กษัตริย์แห่งอังกฤษและสกอตแลนด์
 สมเด็จพระราชินีนาถแมรีที่ 1 แห่งสกอตแลนด์ - กษัตริย์แห่งสกอตแลนด์
 สมเด็จพระราชินีนาถมารีอาที่ 1 แห่งโปรตุเกส - กษัตริย์แห่งโปรตุเกส
 สมเด็จพระราชินีนาถมารีอาที่ 2 แห่งโปรตุเกส - กษัตริย์แห่งโปรตุเกส
 สมเด็จพระราชินีนาถแมรีที่ 1 แห่งฮังการี - กษัตริย์แห่งฮังการี

 ตัวละครในบันเทิงคดี 
 แมรี่ (โปเกมอน) - ตัวละครจากเรื่องโปเกมอน
 แมรี่ (เอาชีวิตรอดซีรีส์) - ตัวละครจากเรื่องเอาชีวิตรอด
 แมรี่ เทส - ตัวละครจากเรื่องจอห์นนี่ เทส
 แมรี เจน วัตสัน (ภาพยนตร์ชุดของแซม ไรมี) - ตัวละครในภาพยนตร์ชุดสไปเดอร์-แมนของแซม ไรมี
 เซระ แมรี่ - ตัวละครจากเรื่องยอดนักสืบจิ๋วโคนัน
# โอโนะ (จังหวัดเฮียวโงะ)
โอโนะ  เป็นนครในจังหวัดเฮียวโงะ ประเทศญี่ปุ่น ก่อตั้งเมื่อวันที่ 1 ธันวาคม ปี 1954 มีประชากร 49,025 คน มีความหนาแน่นของประชากร 520 คนต่อตารางกิโลเมตร มีพื้นที่ทั้งหมด 93.68 ตารางกิโลเมตร (36.17 ตารางไมล์) 

โอโนะเป็นเมืองที่ผลิตลูกคิดรายใหญ่ที่สุดรายหนึ่ง มูลค่าการจัดส่งอยู่ที่ 1.25 ล้านดอลลาร์สหรัฐต่อปี 

 วัฒนธรรม 
วัดโจโดจิ - สร้างเสร็จในปี ค.ศ. 1194 ซึ่งเป็นสมบัติแห่งชาติญี่ปุ่น
# คุโรอิสึแห่งแผนกพัฒนาสัตว์ประหลาด
คุโรอิสึแห่งแผนกพัฒนาสัตว์ประหลาด  เป็นซีรีส์มังงะญี่ปุ่นแนวตลก เขียนเรื่องและวาดภาพโดยฮิโรอากิ มิซูซากิ เผยแพร่ออนไลน์ในเว็บไซต์ Comic Meteor ของบริษัท Flex Comix ตั้งแต่เดือนเมษายน พ.ศ. 2562 และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 4 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Quad ออกอากาศตั้งแต่เดือนมกราคมถึงเมษายน พ.ศ. 2565 ทางผังรายการ   ของช่อง ABC และ TV Asahi

 ตัวละคร
# อักเตา
อักเตา  หรือ อัคตาอู  เป็นเมืองหลักของแคว้นมังเฆิสเตา ประเทศคาซัคสถาน ตั้งอยู่บนชายฝั่งตะวันออกของทะเลแคสเปียนในคาบสมุทรมังเฆิสเตา ระหว่าง พ.ศ. 2507–2534 เมืองนี้มีชื่อว่า เชฟเชนโก  ซึ่งตั้งตามชื่อกวีชาวยูเครนที่เคยเข้ามาลี้ภัยในพื้นที่ ส่วนชื่อเมืองในปัจจุบันแปลว่า "ภูเขาสีขาว" ในภาษาคาซัค ซึ่งอาจสื่อถึงหน้าผาที่มองเห็นทะเลแคสเปียนของเมือง 

อักเตาเป็นที่รู้จักจากระบบการระบุที่อยู่แบบบล็อกอันเป็นเอกลักษณ์ ถนนเกือบทุกสายในเมืองไม่มีชื่อ ที่อยู่โดยทั่วไปจะประกอบด้วยตัวเลขสามตัว ได้แก่ หมายเลขเขต หมายเลขอาคาร และหมายเลขห้องอยู่อาศัย ทั้งนี้เป็นเพราะแต่เดิมอักเตาได้รับการวางแผนให้เป็นค่ายสำหรับคนงานในอุตสาหกรรมน้ำมัน
# ซาบิอิโระ โนะ อาร์เมอร์ส
ซาบิอิโระ โนะ อาร์เมอร์ส  หรือ Rusted Armors เป็นโปรเจกต์สื่อผสมญี่ปุ่น ประกอบโดยละครเวที 2.5D หลายครั้ง ซึ่งเปิดรอบครั้งแรกในปี พ.ศ. 2550 ซีรีส์มังงะวาดภาพโดย hagi ตีพิมพ์ในนิตยสารมังงะแนวโชโจะ Monthly Comic Gene ของสำนักพิมพ์ Media Factory ตั้งแต่เดือนมกราคมถึงตุลาคม พ.ศ. 2562 และรวบรวมตีพิมพ์เป็นหนังสือการ์ตูนรวมเล่ม (ทังโกบง) 2 เล่ม ซีรีส์มังงะชุดที่ 2 วาดภาพโดยไคริ ชิโมตสึกิ ชื่อเรื่องว่า ซาบิอิโระ โนะ อาร์เมอร์ส: เรเม (Rusted Armors: Daybreak)  ตีพิมพ์ในนิตยสารเดียวกันตั้งแต่เดือนพฤษภาคม พ.ศ. 2564 และรวบรวมตีพิมพ์เป็นหนังสือการ์ตูนรวมเล่ม 1 เล่ม ซีรีส์อนิเมะโทรทัศน์สร้างโดยสตูดิโอ Kigumi ที่มีชื่อเรื่องว่า  ซาบิอิโระ โนะ อาร์เมอร์ส: เรเม เช่นกันออกอากาศตั้งแต่เดือนมกราคมถึงมีนาคม พ.ศ. 2565  

 ตัวละคร
# ฌางาวือเซียน
ฌางาวือเซียน  หรือ จานาโอเซน  เดิมชื่อ โนวืยอูเซน  เป็นเมืองในแคว้นมังเฆิสเตา ประเทศคาซัคสถาน ตั้งอยู่ทางตะวันออกเฉียงใต้ของอักเตา เมืองหลักของแคว้น

ฌางาวือเซียนเป็นเมืองที่มีความสำคัญระดับแคว้น ตัวเมืองมีพื้นที่ของเขตฆารากียาล้อมอยู่ทุกด้าน แต่ไม่ได้ขึ้นกับเขตดังกล่าวในทางบริหาร เมืองมีประชากร 147,962 คนใน พ.ศ. 2561 โดยจากสำมะโนใน พ.ศ. 2552 พบว่ามีประชากร 113,014 คน และจากสำมะโนใน พ.ศ. 2542 พบว่ามีประชากร 63,337 คน
# แคว้นมังเฆิสเตา
มังเฆิสเตา  หรือ มันกิสตาอู  เป็นแคว้นหนึ่งของประเทศคาซัคสถาน ตั้งอยู่ทางภาคตะวันตกเฉียงใต้ของประเทศ มีเมืองหลักคืออักเตาซึ่งเป็นเมืองท่าที่มีประชากร 183,350 คน (พ.ศ. 2560) ในขณะที่ทั้งแคว้นมีประชากร 736,795 คน (พ.ศ. 2564) ใน พ.ศ. 2564 หน่วยงานการท่องเที่ยวของรัฐได้เลือกให้มังเฆิสเตาเป็นหนึ่งในสุดยอดสถานที่ท่องเที่ยวสิบแห่งในคาซัคสถาน
# เชียร์กาลา
เชียร์กาลา  เป็นภูเขาใกล้กับเมืองเชียตเปียในแคว้นมังเฆิสเตา ทางภาคตะวันตกของประเทศคาซัคสถาน ได้รับการพรรณนาว่ามีลักษณะเหมือนถ้วยปือยอลา, เยิร์ต หรือสฟิงซ์ที่มีด้านทิศใต้และทิศตะวันออกสูงชันและมีด้านทิศเหนือสึกกร่อนมากกว่า ชื่อ เชียร์กาลา แผลงมาจากชื่อในภาษาเปอร์เซียคลาสสิกว่า เชร์กัลอา  ซึ่งแปลว่า "ป้อมสิงโต" หรือ "ปราสาทสิงโต"

ร่องรอยสถานีคาราวานในสมัยกลาง และป้อมปราการของ Jochi ลูกชายคนโตของเจงกีส ข่าน ยังคงหลงเหลืออยู่ที่ตีนเขาและบนยอดเขาเชียร์กาลาตามลำดับ โดยมีอุโมงค์ที่ขุดเข้าไปถึงในภูเขา มีตำนานท้องถิ่นเล่าว่ากลุ่มผู้รุกรานกลุ่มหนึ่งได้ปิดล้อมเขาลูกนี้หลังจากพิชิตพื้นที่ใกล้เคียงได้ หลังจากล้อมอยู่สี่เดือน กลุ่มผู้รุกรานได้ขุดอุโมงค์จากด้านข้างเข้าไปใต้ภูเขาจนถึงบ่อน้ำของป้อมปราสาทบนเขา ตัดเชือกที่ใช้ตักน้ำออก และบังคับให้กลุ่มผู้ปกป้องป้อมปราสาทยอมจำนน
# เปียโตรปัฟล์
เปียโตรปัฟล์  หรือ เปโตรปัฟลอฟสค์  เป็นเมืองริมฝั่งแม่น้ำอีชิมทางตอนเหนือของประเทศคาซัคสถาน ใกล้กับชายแดนประเทศรัสเซีย ห่างจากเมืองออมสค์ของรัสเซียไปทางทิศตะวันตกประมาณ 261 กิโลเมตร เปียโตรปัฟล์เป็นเมืองหลักของแคว้นคาซัคสถานเหนือ มีประชากรจำนวน 218,956 คน (ค.ศ. 2019) เมืองนี้ยังเป็นที่รู้จักในภาษาคาซัคในชื่อ เฆอเซิลฌาร์  ซึ่งแปลว่า "ผาแดง"
# วึสเกียเมียน
วึสเกียเมียน  หรือ อุสต์-คาเมโนกอสค์  เป็นศูนย์กลางการปกครองของแคว้นคาซัคสถานตะวันออก ประเทศคาซัคสถาน มีประชากรจำนวน 303,720 คนจากสำมะโน ค.ศ. 2009 และ 310,950 คนจากสำมะโน ค.ศ. 1999
# ฟุตซอลบอยส์!!!!!
ฟุตซอลบอยส์!!!!!  เป็นแฟรนไชส์สื่อผสมญี่ปุ่นอิงจากกีฬาฟุตซอล ซีรีส์อนิเมะโทรทัศน์สร้างโดยสตูดิโอดิโอเมเดีย ออกอากาศตั้งแต่เดือนมกราคมถึงมีนาคม พ.ศ. 2565 และวิดีโอเกมพัฒนาโดย บันไดนัมโกะเอนเตอร์เทนเมนต์ก็จะปล่อยในอนาคต 

 ตัวละคร
# โวรัล
โวรัล  หรือ อูรัลสค์  เดิมชื่อ ยาอิตสค์ (จนถึง ค.ศ. 1775) เป็นเมืองทางภาคตะวันตกเฉียงเหนือของประเทศคาซัคสถาน ตั้งอยู่บริเวณจุดบรรจบระหว่างแม่น้ำยูรัลกับแม่น้ำชาฆันใกล้กับชายแดนประเทศรัสเซีย และเนื่องจากตั้งอยู่ริมฝั่งตะวันตกของแม่น้ำยูรัล ในทางภูมิศาสตร์จึงถือว่าโวรัลเป็นเมืองในทวีปยุโรป

โวรัลเป็นเมืองหลักของแคว้นคาซัคสถานตะวันตก เมืองมีประชากรจำนวน 271,900 คนจากสำมะโน ค.ศ. 2009 และ 194,905 คนจากสำมะโน ค.ศ. 1999 องค์ประกอบทางชาติพันธุ์มีชาวคาซัคและชาวรัสเซียเป็นชนกลุ่มหลัก
# ตัลเดอโกร์ฆัน
ตัลเดอโกร์ฆัน  หรือ ตัลดืยคอร์กัน  และจนถึง ค.ศ. 1993 เป็นที่รู้จักกันในชื่อ ตัลดืย-คูร์กัน  เป็นเมืองและศูนย์กลางการบริหารของแคว้นอัลมาเตอ ประเทศคาซัคสถาน ตั้งอยู่ทางภาคตะวันออกเฉียงใต้ของประเทศ

ตัลเดอโกร์ฆันก่อตั้งขึ้นในคริสต์ศตวรรษที่ 19 ในฐานะหมู่บ้านกัฟรีลอฟกาและพัฒนาขึ้นเป็นเมืองดังปัจจุบันในพื้นที่เดียวกัน เมืองเติบโตอย่างช้า ๆ ในช่วงปีแรก ๆ หลังจากการเชื่อมต่อผ่านทางรถไฟเสร็จสมบูรณ์แล้ว เกษตรกรชาวรัสเซียจำนวนมากได้ย้ายเข้ามาในพื้นที่เมือง จากสำมะโนของคาซัคสถานใน ค.ศ. 2010 ตัลเดอโกร์ฆันมีประชากร 143,407 คนАгентство Республики Казахстан по статистике. Численность населения Республики Казахстан по областям, городам и районам, полу и отдельным возрастным группам, отдельным этносам на начало 2010 года Национальный состав населения Казахстана по переписи 2009 ชาวรัสเซียเป็นกลุ่มชาติพันธุ์ที่ใหญ่เป็นอันดับที่สองรองจากชาวคาซัคในบรรดา 70 กลุ่มชาติพันธุ์ที่อาศัยอยู่ในเมือง
# เซเรนา
เซเรนา สามารถหมายถึง
 เซเรนา (ชื่อ) - ชื่อต้นของบุคคล
 เซเรนา (นามสกุล) - นามสกุลของบุคคล
 เซเรนา วิลเลียมส์ - นักเทนนิสอาชีพชาวอเมริกัน

 ตัวละครในบันเทิงคดี 
 เซเรน่า - ตัวละครจากเรื่องยูกิโอ ARC-V
 เซเรน่า - ตัวละครจากเรื่องดราก้อนเควสต์ XI
 เซเรน่า (โปเกมอน) - ตัวละครจากเรื่องโปเกมอน
 เซเรนา สึคิโนะ หรือ สึคิโนะ อุซางิ - ตัวละครจากเรื่องเซเลอร์มูน
# ตำบลแกลเอเยแกนจ์
แกลเอเยแกนจ์  เป็นตำบลในอำเภอกลาง เทศมณฑลแกลเอเยแกนจ์ จังหวัดเคร์มอน ประเทศอิหร่าน แบ่งออกเป็น 40 หมู่บ้าน จากสำมะโน พ.ศ. 2549 ตำบลนี้มีประชากร 13,947 คนใน 2,875 ครัวเรือน
# สถูปอัมลุกดารา
สูปอัมลุก-ดารา  เป็นแหล่งโบราณคดีในหุบเขาสวัต ประเทศปากีสถาน It ส่วนหนึ่งของอารยธรรมคันธาระในอัมลุก-ดารา เข้าใจกันว่าสร้างขึ้นในคริสต์ศตวรรษที่สาม ถูกค้นพบครั้งแรกโดยนักโบราณคดีชาวอังกฤษ-ฮังการี เซอร์ออเรล สไตน์ ในปี 1926 และต่อมามีการศึกษาแหล่งโดยดอเมนิโค ฟัจเจนา (Domenico Faccena) ในทศวรรษ 1960-70

ถึงแม้สถูปนี้จะเป็นสถูปที่สมบูรณ์ที่สุดในหุบเขาสวัต แต่ก็ไม่มีการอนุรักษ์หรือดูแลอย่างเป็นทางการ รวมถึงยังถูกทำลายจากคนที่เข้ามาเพื่อขุดหาสมบัติไปขายต่อ

ระเบียงภาพ
# เทศมณฑลแกลเอเยแกนจ์
แกลเอเยแกนจ์  เป็นเทศมณฑลในจังหวัดเคร์มอน ประเทศอิหร่าน โดยมีแกลเอเยแกนจ์เป็นเมืองหลัก เทศมณฑลนี้แยกออกจากเทศมณฑลแคฮ์นูจใน พ.ศ. 2548 จากสำมะโน พ.ศ. 2549 เทศมณฑลนี้มีประชากร 69,008 คนใน 14,649 ครัวเรือน เทศมณฑลนี้แบ่งออกเป็น 2 อำเภอคืออำเภอกลางและอำเภอชอฮ์ดอดโฆดอ และมีเมืองเพียงเมืองเดียวคือแกลเอเยแกนจ์
# แอน
แอน สามารถหมายถึง
 แอน อรดี - นักแสดง นักร้องลูกทุ่ง หมอลำหญิงชาวไทย
 แอน ทองประสม - นักแสดงและนางแบบชาวไทยลูกครึ่งสวีเดน
 แอน มิตรชัย - นักร้อง นักแสดงหญิง นางแบบชาวไทย
 แอนโทเนีย โพซิ้ว - นางแบบและนางงามชาวไทยเชื้อสายเดนมาร์ก
 แอนนา เสืองามเอี่ยม (แอน) - นักแสดงหญิงและนางงามชาวไทยเชื้อสายเยอรมัน
 แอนชิลี สก็อต-เคมมิส (แอน) - นางงามและนางแบบชาวไทยเชื้อสายออสเตรเลีย
 แอนเดรีย สวอเรซ (แอน) - นักแสดงและนักร้องชาวไทย
 สิเรียม ภักดีดำรงฤทธิ์ (แอน สิเรียม) - นักแสดงและนางแบบชาวไทย
 จักรพงษ์ จักราจุฑาธิบดิ์ (แอน จักรพงษ์) - นักธุรกิจหญิงข้ามเพศชาวไทยเชื้อสายจีน
 ธิติมา ประทุมทิพย์ (แอน ธิติมา) - นักร้องหญิงชาวไทย
 จูเลีย แอนน์ - นักแสดงหญิงภาพยนตร์ลามกชาวอเมริกัน
 มิตซูบิชิ คิ-30 - เครื่องบินทิ้งระเบิดเบาของจักรวรรดิญี่ปุ่นและไทย

 ตัวละครในบันเทิงคดี 
 อัน (โปเกมอน) - ตัวละครจากเรื่องโปเกมอน
 แอน ทาคามากิ - ตัวละครจากเรื่องเพอร์โซนา 5

 ภาพยนตร์ 
 แอน (Faces of Anne) - ภาพยนตร์ไทย ที่ออกฉายในปี พ.ศ. 2565 ซึ่งกำกับโดย คงเดช จาตุรันต์รัศมี และราสิเกติ์ สุขกาล
# มิยุ ยามาดะ
มิยุ ยามาดะ  เป็นนักเทควันโดหญิงชาวญี่ปุ่น 
 ประวัติ 
มิยุเมื่อครั้งอายุ 3 ขวบ ได้ฝึกคาราเต้เนื่องจากพ่อของมิยุเป็นเจ้าของสำนักคาราเต้ เมื่อมิยุเข้าเรียนโรงเรียนมัธยมศึกษาซิเรอิในช่วงแรก ๆ มิยุหันมาสนใจเทควันโด และเริ่มเบนเข็มมาเป็นนักเทควันโดจากการหนุนส่งของพ่อ  หลังจบมัธยมศึกษา ได้เข้าศึกษาต่อสาขาวิชาภาษาอังกฤษและวรรณกรรมอเมริกัน คณะอักษรศาสตร์ มหาวิทยาลัยไดโตบุนกะ仕事人 - テコンドー選手 山田 美諭 หลังจบการศึกษา เธอทำงานประจำพร้อมๆกับการเป็นนักเทควันโด โดยเธอทำงานประจำที่ธนาคารโจโฮกุชินกิน โดยมิยุเป็นนักกีฬาที่ธนาคารฯให้การสนับสนุน ร่วมกับนักกีฬาอีก 6 คน ที่เป็นพนักงานของธนาคารฯ

อนึ่ง มิยุมีน้องชายที่เป็นนักเทควันโดเช่นกัน คือ ยูมะ ยามาดะ ซึ่งเคยคว้าเหรียญทองแดงในการแข่งขันเอเชียนเกมส์ 2014 ในรุ่นไม่เกิน 58 กก. ชาย

 ผลงานในระดับนานาชาติ 
มิยุเข้าร่วมการแข่งขันระดับนานาชาติครั้งแรกใน พ.ศ. 2555 ในการแข่งขันเทควันโดชิงแชมป์เอเชีย ณ นครโฮจิมินห์ ประเทศเวียดนาม และติดทีมชาติญี่ปุ่นเข้าร่วมการแข่งขันสำคัญๆ เรื่อยมา โดยผลงานที่โดดเด่น เช่น  เคยเข้าร่วมการแข่งขันเทควันโดชิงแชมป์โลก 3 ครั้ง ในปี 2013 (ตกรอบรองชนะเลิศ)  ปี 2017 (ตกรอบก่อนรองชนะเลิศ) และ ปี 2019 (ตกรอบก่อนรองชนะเลิศ) เคยเข้าร่วมกีฬาเอเชียนเกมส์ 2 ครั้ง ในปี 2014 (ตกรอบรองชนะเลิศ แพ้ให้กับนักเทควันโดของจีน) และปี 2018 เธอคว้าเหรียญทองแดงในรุ่นไม่เกิน 49 กก. หญิง โดยในรอบรองชนะเลิศ เธอแพ้นักเทควันโดของอุซเบกิสถาน

ในโอลิมปิกฤดูร้อน 2020 มิยุติดทีมชาติเข้าร่วมการแข่งขันในรุ่นไม่เกิน 49 กก. หญิง ในฐานะนักกีฬาเจ้าภาพ โดยเธอได้ผ่านในรอบ 32 คน ก่อนที่จะชนะนักกีฬาจีนไทเป และ เกาหลีใต้ตามลำดับ ก่อนที่เธอจะแพ้ให้กับ พาณิภัค วงศ์พัฒนกิจ นักเทควันโดของไทย ทำให้เธอต้องเข้าไปชิงเหรียญทองแดง แต่ก็แพ้ให้กับนักเทควันโดของเซอร์เบีย